open-index/open-wikipedia-markdown huggingface dataset:
כרישחתוליים

**כרישחתוליים** (שם מדעי: Proscylliidae) היא משפחה קטנה של כרישים בסדרת הכרישאים בתוכה שלושה סוגים ושבעה מינים. הם קרוביהם של הגלדניים.

אלו כרישים קטנים מאוד באורך של עד 1.2 מטרים, והם בעלי סנפירים קטנים, עיניים גדולות וחוטם מחודד קטן. הם טורפים הניזונים מדגי גרם, רכיכות וסרטנאים שונים בים לאורך החופים או מדפי היבשה. הם חיים בעיקר בימים טרופיים או ימים חמימים. כמה מהם משריצי צאצאים חיים, אך רובם מטילים ביצים דמויות שיניים הנצמדות חזק לסלעים.

כרישים אלה לעיתים ניצודים למאכל, אך חלקם מוגנים במדינות שונות, עקב דיג מופרז.

## מיון
*סוג *Proscyllium*
**מין *Proscyllium habereri*
**מין *Proscyllium magnificum*
**מין *Proscyllium venustum*
*סוג *Eridacnis*
**מין *Eridacnis barbouri*
**מין *Eridacnis radcliffei*
**מין *Eridacnis sinuans*
*סוג ומין יחיד *Ctenacis fehlmanni*

## קישורים חיצוניים

קטגוריה:בעלי חיים שתוארו ב-1984
קטגוריה:טקסונים שתוארו בידי לאונרד קומפגנו
קטגוריה:כרישאים
כרישי צווארון

**כרישי צווארון** (שם מדעי: Parascylliidae) היא משפחה קטנה של דגי סחוס מסדרת הזנבתנאים החיים בימים הטרופיים של האוקיינוס השקט המזרחי. במשפחה זו ישנם 2 סוגים ובהם 8 מינים.

אלו כרישים קטנים באורך של קצת יותר מ-90 סנטימטר. גופם מוארך ובעל סנפירים קצרים, עם סנפיר גבי אחורי, זנבות מוארכים נמוכים, וראשים בעלי חוטם מעוגל, עיניים גדולות ושפמים גדולים דמויי בינים המזכירים שפמים של ניבתן. הם נחים על קרקעית הים לעיתים קרובות וגם בין צמחייה מיימית.

תזונתם של הכרישים מורכבת מדגי גרם ומחסרי חוליות ימיים שונים שהם מוצאים במים הרדודים.

## מיון
*משפחה **כרישי צווארון** (Parascylliidae)
*סוג *Cirrhoscyllium*
**מין *Cirrhoscyllium expolitum*
**מין *Cirrhoscyllium formosanum*
**מין *Cirrhoscyllium japonicum*
*סוג *Parascyllium*
**מין *Parascyllium elongatum*
**מין *Parascyllium ferrugineum*
**מין *Parascyllium sparsimaculatum*
**מין *Parascyllium variolatum*

## קישורים חיצוניים

קטגוריה:בעלי חיים שתוארו ב-1862
קטגוריה:טקסונים שתוארו בידי תאודור גיל
קטגוריה:זנבתנאים
כריש עיוור

**כריש עיוור** (שם מדעי: *Brachaelurus*) הוא סוג של דגי סחוס מסדרת הזנבתנאים שהוא הסוג היחידי במשפחה **כרישים עיוורים** (Brachaeluridae). בסוג זה שני מינים החיים לאורך חופי הימים הטרופיים של מזרח אוסטרליה עד עומק 100 מטרים.

אורך כרישים קטנים אלה 60–70 סנטימטר, והם בעלי עור מגובשש, ראשים גדולים בעלי "שפמות" כשל שפמנונים וסנפירים נמוכים ושטוחים, המותאמים לחיים על קרקעית הים. לכרישים זוג סנפירי גב בחלק האחורי של גבם והזנב בעל אונות קטנות. למרות שמם כרישים אלה אינם עיוורים, אך הם בעלי עיניים קטנות שכאשר שולים אותם מהמים עפעפיהם נסגרים כדי להגן על העין, הרגל שממנו קיבלו את שמם. הנקבה משריצה צאצאים חיים.

הם חיים לאורך הקרקעית וצדים מיני דגי גרם, סרטנים, רכיכות כמו דיונונים ושושנות ים.

## מיון
*משפחה **כרישים עיוורים** (Brachaeluridae)
*סוג **כריש עיוור** (*Brachaelurus*)
***מין *Brachaelurus colcloughi*
***מין *Brachaelurus waddi*

## קישורים חיצוניים

קטגוריה:בעלי חיים שתוארו ב-1907
קטגוריה:טקסונים שתוארו בידי ג'יימס אוגילבי
קטגוריה:זנבתנאים
קטגוריה:משפחות מונוטופיות
אנטה קרנגליצקה

**אנטה קרנגליצקה** (בפולנית: **Aneta Kręglicka**; נולדה ב-23 במרץ 1965) היא דוגמנית פולנייה, מיס עולם 1989.

## ביוגרפיה
קרנגליצקה נולדה בשצ'צ'ין. היא למדה כלכלה באוניברסיטת גדנסק ולאחר מכן הלכה ללמוד בבית הספר לכלכלה של ורשה, היא הייתה חברה בנבחרת המחול של האוניברסיטה.

קרנגליצקה הוכתרה למיס פולין בשנת 1989. כתוצאה מהשתתפותה בתחרות נשלחה לתחרות מיס אינטנשיונל ונבחרה לסגנית ראשונה לאחר נציגת גרמניה שזכתה במקום הראשון. 

בתחרות מיס עולם בנובמבר אותה שנה הוכתרה במקום הראשון כמיס עולם. זו הייתה הפעם הראשונה שנציגת פולין זכתה בתחרות יופי בינלאומית (אווה ווכוביץ' הצליחה להשיג את התואר בשנת 1993 כאשר זכתה ב-"World Miss University").

במהלך שנת כהונתה היא טיילה ברחבי העולם, ביצעה את תפקידה ועזרה לארגון מיס עולם בפעילויות הצדקה השונות.

מ-1990 ועד 1992 עבדה בארצות הברית עבור סוכנות הדוגמנות "וילהלמינה", לאחר שחזרה לפולין פתחה ביחד עם בן זוגה משרד יחסי ציבור.

מאז 2002 היא משמשת כאחת מהבעלים של אולפני הקולנוע "St. Lazare".

ב-2006 השתתפה בגרסה הפולנית של "רוקדים עם כוכבים", ובאותה שנה שימשה כשופטת במיס עולם בתחרות שנערכה בפולין.

ב-2009 שימשה כשגרירה עבור מותג יהלומים.

## קישורים חיצוניים
*Aneta Kręglicka, באתר FAKT24.PL
*ANETA KRĘGLICKA באתר Plotek

קטגוריה:דוגמניות פולניות
קטגוריה:זוכות מיס פולין
קטגוריה:זוכות בתחרות מיס עולם
קטגוריה:משתתפות בתחרות מיס אינטרנשיונל
קטגוריה:מתחרי רוקדים עם כוכבים
קטגוריה:בוגרות אוניברסיטאות ומכללות
קטגוריה:בוגרי אוניברסיטאות ומכללות בפולין]
קטגוריה:ילידות 1965
קטגוריה:פולנים שנולדו ב-1965
מיס נורווגיה

[ממוזער|[לנה אגלי זוכת התחרות בשנת 2008.]]
**מיס נורווגיה** (בנורווגית: **Frøken Norge**) היא תחרות יופי שנתית בנורווגיה.

התחרות נערכה לראשונה ב-1950 ואורגנה על ידי מגזין דאגבלדט . 

הזוכה בתחרות מייצגת את נורווגיה בתחרות מיס תבל (אווה רויין הייתה נציגת נורווגיה הראשונה בתחרות) והנורווגית הראשונה שזכתה בתואר היא מונה גרודט ב-1990. אם הזוכה אינה יכולה להשתתף בתחרות (למשל עקב גיל, ארגון מיס תבל לא מורשה לבנות פחות מ-18 להשתתף בתחרות), אז הזוכה במקום השני נשלחת לתחרות, סגניות הזוכה בדרך כלל נשלחות לייצג את מדינתן בתחרויות מיס עולם, מיס אינטרנשיונל ומיס אירופה, בשנים מסוימות הזוכה במקום הראשון נסעה להתחרות בתחרויות יופי בינלאומיות נוספות מלבד מיס תבל.

התנאים להשתתפות בתחרות הן שהמתמודדות צריכות להיות בין הגילאים 17–26, אזרחיות המדינה, רווקות וללא ילדים וכמו כן שאף פעם לא הצטלמו או דגמנו בעירום. 

בשנים 1975–1982 לא אורגנה התחרות באופן רשמי ונציגות נורווגיה בתחרויות היופי הבינלאומיות נבחרו על ידי סוכנויות דוגמנות מקומיות.

משנת 2000 התחרות מאורגנת בחסות ערוץ הטלוויזיה "TV 2".

## קישורים חיצוניים

* 
*מלכת היופי הייתה לוחמת זועמת

קטגוריה:תחרויות יופי לנשים
קטגוריה:נורווגיה: תרבות
קטגוריה:נשים בנורווגיה
Let's Talk About Love / Falling into You / A New Day Has Come

**Let's Talk About Love / Falling into You / A New Day Has Come** (בעברית: **בוא נדבר על אהבה** / **נופלת לרגליך** / **יום חדש בא**) הוא מארז תקליטורים של הזמרת הקנדית סלין דיון. מארז התקליטורים יצא לאור ב-29 באוקטובר 2007.

ב-29 בספטמבר 2009, הוא יצא לאור מחדש בשם: The Collection, וב-26 ביולי 2010, יצא לאור מחדש בפעם השלישית, בשם Original Album Classics.

## רקע
המארז מכיל את שלושת אלבומי האולפן המצליחים ביותר בקריירה של דיון: Let's Talk About Love ,Falling into You ו-A New Day Has Come. האלבומים נמצאים במארז יוקרתי אשר כולל גם חוברת תמונות עם 16 עמודים.

הגרסה של Let's Talk About Love, אשר מופיעה במארז כוללת את הגרסה האמריקאית של האלבום ואת שתי הגרסאות הרגילות של שני האלבומים האחרים.

## הצלחה מסחרית ומיקומים במצעדים
במצעד האלבומים הקנדי הגיע מארז התקליטורים אל המקום ה-97, ובבלגיה אל המקום ה-20 במצעד האלבומים הבלגי של ולוניה. בבריטניה הגיע אל המקום ה-106 במצעד האלבומים הבריטי, ובשוודיה אל המקום ה-3. בסקוטלנד הגיע אל המקום ה-95, ובאירופה למקום ה-74 במצעד האלבומים האירופאי בזכות הצלחתו בשוודיה.

בשוודיה האלבום הגיע למעמד זהב עם מכירות של 20 אלף עותקים והפך לאלבום ה-41 הנכמר ביותר במדינה לשנת 2008. גם בנורווגיה מארז התקליטורים זכה להצלחה כאשר הגיע למקום ה-5 במצעד האלבומים הנורווגי.

## רשימת רצועות

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי אוסף של סלין דיון
קטגוריה:אלבומים שהופקו על ידי דייוויד פוסטר
קטגוריה:אלבומים שהופקו על ידי וולטר אפאנאסייף
קטגוריה:אלבומים שהופקו על ידי ריק וייק
קטגוריה:אלבומים שהופקו על ידי ריק נואלס
קטגוריה:אלבומי חברת אפיק רקורדס
קטגוריה:אלבומי חברת קולומביה רקורדס
מוהנא פארס

שייח' **מוהנא פארס** (נולד ב-1960) הוא איש חינוך ואיש דת דרוזי, סמנכ"ל וראש מינהל חינוך טכנולוגי. ממייסדי בית הספר הדרוזי למדעים בירכא, הנחשב לבית הספר התיכון הטוב בישראל במדדי משרד החינוך.

## קורות חיים
פארס נולד בשנת 1960 בכפר חורפיש. ממונה על החינוך הדרוזי והצ'רקסי בישראל, המזכירות הפדגוגית, משרד החינוך. למוהנא פארס תואר ראשון במתמטיקה ותואר שני בניהול מערכות חינוך, מאוניברסיטת חיפה. בוגר מחזור י' של מכון מנדל למנהיגות ובוגר מחזור א' בתוכנית אדוות של ארגון מעוז 2017.

בשנת 1993 הקים בחורפיש, כפר מגוריו, בית ספר יסודי-קהילתי, דבר שהיווה חידוש במקום. כמנהל בית ספר זה קיבל בשנת 1997 את פרס החינוך של נשיא המדינה, ויחד עם בית הספר כולו זכה בפרס האלוף תמרי למצוינות בחינוך בשנת 1998. בשנת 2002, הקים וניהל את בית הספר הדרוזי למדעים, ירכא, העמותה לבית הספר למדעים.

ב-2003 עם סיום לימודיו במכון מנדל למנהיגות השתלב פארס במשרד החינוך, בו שימש חבר בצוות יישום דו"ח שושני, ולאחר מכן היה אחראי על שעות הוראה ושכר מורים במינהל כלכלה ותקציבים של משרד החינוך. בין השנים 2009–2015, היה פארס ממונה על החינוך הדרוזי והצ'רקסי.

ב-2014 מונה למתכלל התוכנית לקידום מתמטיקה ומצוינות מדעים ומשנת 2015 מכהן כמנהל אגף בכיר לתוכניות לאומיות. התוכנית לקידום לימודי מתמטיקה לבגרות ברמה של חמש יחידות אותה מקדם פארס, העלתה את שיעור הניגשים לבחינה במידה משמעותית בתוך שנים מעטות ועל כך נבחר לאחד מ-100 האנשים המשפיעים.

בחודש יולי 2019 מונה השייח פארס ליועץ בכיר של שר החינוך, הרב רפי פרץ. מספטמבר 2019 ועד מאי 2020, ניהל פארס גם את האגף לחינוך מבוגרים במשרד החינוך. בחודש ספטמבר 2021 מונה פארס לסמנכ"ל במשרד החינוך, ולראש המינהל לחינוך טכנולוגי.

## פרסים והוקרה
* 1997 - פרס החינוך למנהל וצוות בית הספר הקהילתי חורפיש, משרד החינוך ונשיא המדינה
* 1998 - פרס "מצוינות בחינוך לתעשייה", איגוד התעשיינים, משרד החינוך, הוועדה לזכרו של האלוף תמרי למצוינות בחינוך
* 2010 - רשימת המשפיעים של מגזין TheMarker. צוין כאחד האחראים למהפכת החינוך הדרוזי, שנהפך למוביל בשיעור הזכאים לבגרות.
* 2012 - בוגר מוביל, אוניברסיטת חיפה
* 2018 - רשימת המשפיעים של מגזין TheMarker.
* 2018 - פרס המנכ"ל למנהל המצטיין, משרד החינוך.

## חברות בוועדות
* ועדת ההייטק, מל"ג ות"ת
* יוזמה 5 פי 2, לקידום מקצועות ה-STEM וקשר לתעסוקה
* הוועדה לקביעת תחזיות תלמידים, משרד החינוך
* צוות יישום אופק חדש, משרד החינוך
* הוועדה לתקצוב החינוך המיוחד, משרד החינוך
* הוועדה לתלמידים בעלי כישורים מיוחדים, ועדת דברת, משרד החינוך
* הוועדה לבדיקת רישוי ותקצוב מוסדות וגנים בחינוך המוכר, משרד החינוך

## קישורים חיצוניים

* צמצום פערים באמצעות מתמטיקה ומדע מתקדמים, באתר (Social Impact Israel)
* 
* 
* שוויון ברשת, באתר (שיעור חופשי | עיתון חדשות החינוך)
* דעת יחיד, באתר (מגזין הפקולטה למדעי המחשב, הטכניון)
* 
* 
* 
* 
* 
* 

## הערות שוליים

קטגוריה:מדענים דרוזים ישראלים
קטגוריה:חורפיש: אישים
קטגוריה:בוגרי אוניברסיטת חיפה
קטגוריה:אנשי חינוך ישראלים
קטגוריה:אנשי חינוך דרוזים ישראלים
קטגוריה:אנשי דת דרוזים ישראלים
קטגוריה:חברי רשת מעוז
קטגוריה:עובדי משרד החינוך, התרבות והספורט
קטגוריה:ישראלים שנולדו ב-1960
יצחק דמיאל

**יצחק דמיאל** (1892 – 24 בינואר 1972) היה סופר ומורה עברי. כתב את סיפור הילדים המפורסם שמלת השבת של חנה'לה.

## ביוגרפיה
יצחק דמיאל נולד בשם **יצחק שוַוייגֶר**, בראדומישל להוריו נחמה וצבי אריה. קיבל חינוך מסורתי בחדר ובישיבה, וכן לימודים כלליים בגימנסיה באודסה ובאוניברסיטת מוסקבה. לפני עלייתו ארצה עסק בהוראה בוורשה, בצ'נסטוכוב, בגימנסיה של מאיר בלבן בלבוב ובלודז'. בלודז' ערך את העיתון לנוער "צפרירים" עד הגיליון הארבעה עשר.

דמיאל עלה לישראל ב-1920, ובתחילת ימיו בארץ שימש מורה בין פועלי "גדוד-העבודה" בכביש טבריה-צמח, אחר כך עבד בחברת החשמל.

ממייסדי קבוצת עין חרוד, ואז היה עורך כתב העת מחיינו.

התחתן בשנת 1931 עם חנה (לבית הרשברג). לימים הועלתה ההשערה כי בהשראת שם אשתו העניק דמיאל לגיבורת הסיפור שמלת השבת של חנה'לה את שמה, על שם רעייתו.

ממקימי סמינר המורים על-שם שיין בגבעת השלושה, ומראשי המורים בו.

בין מייסדי ההסתדרות ובין מניחי היסודות לזרם העובדים בחינוך.

דמיאל פרסם מאמרים, הגיגים ועיונים בעיתונות העברית מלפני מלחמת העולם הראשונה ובארץ, בעיקר בעיתונות הפועלים. עיוניו האחרונים עסקו בעמדת הדת בתקופתנו.

בערוב ימיו התקרב לרבי מנחם מנדל שניאורסון, חזר בתשובה וקיים מצוות באורח מלא. נהג להתפלל בבית הכנסת חב"ד ברמת גן.

יצחק דמיאל נפטר בתל אביב ב-24 בינואר 1972 ונקבר בבית העלמין הדרום. בנו, רזי דמיאל, היה פרופ' לזואולוגיה באוניברסיטת תל אביב.

## ספרים
* במחנק, קיוב, 1913
* השפיפון, 1921
* על המפתן, 1927
* אשר ספרתי לילדתי, ח"א 1937 ח"ב 1941
* אני קורא בתורה, 1944
* בית נחמן, 1945
* מפה ומשם, 1946
* ספורי הניסים במקרא והוראתם, 1952
* להליכתנו, 1954
* ישראל ליחדו, 1958
* על הסף (בהוצאת עם עובד), 1960

## קישורים חיצוניים

* 
* 
* יצחק דמיאל, לקסיקון הספרות העברית החדשה
* מכתבים מהרבי מליובאוויטש זצ"ל לשאלות באמונה ששלח יצחק דמיאל בשם קבוצת צעירים: מכתב א, מכתב ב, מכתב ג.

## הערות שוליים

קטגוריה:אנשי העלייה השלישית
קטגוריה:אנשי חינוך ביישוב
קטגוריה:סופרי ילדים ונוער ישראלים
קטגוריה:סופרים כותבי עברית ביישוב
קטגוריה:חוזרים בתשובה
קטגוריה:אישים הקבורים בבית העלמין הדרום
קטגוריה:חברי גדוד העבודה
קטגוריה:ישראלים שנולדו ב-1892
קטגוריה:ישראלים שנפטרו ב-1972
היפנוס מונופטריגיוס

**היפנוס מונופטריגיוס** (שם מדעי: *Hypnos monopterygius*) הוא מין של דג סחוס מסדרת החשמלנאים והוא המין היחיד במשפחה **היפניים** (Hypnidae). המין חי רק בחופי אוסטרליה בעומק של עד 80 מטר.
## מאפיינים
זהו מין קטן מאוד שאורכו עד 40 סנטימטר, והוא בעל צבע חום-סגלגל מנומר עם בטן בהירה, שולי סנפירים לבנים ופה המצוי בתחתית הגוף. עיניו זעירות ומצויות למעלה והוא בעל סנפירי חזה קצרים ומעוגלים וסנפירי שת הקרובים אליהם כשהזנב קצר מאוד. בצורתו הבטאי מזכיר מראה של אגס. הוא משריץ 4–8 צאצאים חיים בעונת הקיץ.

בטאי זה מצוי בעיקר בחולות הים או בבוץ בקרקעית ונע לאיטו בהמתנה לטרף. הוא טורף רעבתני הניזון בעיקר מדגים ומסרטנים שמתקרבים אליו, כולל דגים הקרובים לאורכו, אך הוא גדול מספיק לטרוף אפילו אפרוחי פינגווינים או חולדות. הטרף מומת באמצעות שוק חשמלי בעוצמה של 200 וולט, דבר יכול לתת שוק חשמלי לא-קטלני לאדם המתקיף אותו.

## קישורים חיצוניים

## הערות שוליים

קטגוריה:טקסונים שתוארו בידי ג'ורג' שו
קטגוריה:חשמלנאים
קטגוריה:דגי סחוס יחידים בסוגם
קטגוריה:מינים יחידים במשפחתם
קטגוריה:בעלי חיים שתוארו ב-1795
ווקי-טוקי

280px|ממוזער|מכשירי ווקי-טוקי מסוגים שונים
**ווקי-טוקי** (באנגלית: **Walkie-talkie**) הוא מכשיר קשר נישא ביד, אשר מאפשר תקשורת קולית אלחוטית במרחקים של עשרות מטרים עד מספר קילומטרים. המכשיר פותח במקור לשימוש צבאי במהלך מלחמת העולם השנייה ולאחר המלחמה הפך פופולרי במיוחד בשוק האזרחי עבור יישומים שונים בעיקר בשל פשטותו, עמידותו, והיכולת לפעול באזורים בהם אין קליטה סלולרית. מכשירי הווקי-טוקי שימושיים במיוחד בסיטואציות בהם יש צורך בתקשורת מהירה ואמינה.

מכשירי הווקי-טוקי הטיפוסיים דומים לשפופרת טלפון, עם רמקול מובנה בקצה האחד ומיקרופון בקצה השני (אך בחלק מהמכשירים הרמקול והמיקרופון קרובים זה לזה) ואנטנה מותקנת בחלק העליון של היחידה. מכשירי הווקי-טוקי פועלים בדרך כלל על תדר רדיו יחיד. רוב מכשירי הווקי-טוקי הם מכשירי Half Duplex אשר מאפשרים רק לאדם אחד לדבר בכל פעם בעוד שהאחרים מקשיבים. מכשיר ווקי-טוקי טיפוסי מכיל כפתור "Push-to-talk" עליו המשתמש צריך ללחוץ ולהחזיק אותו לחוץ כאשר הוא מדבר, ורק כאשר הוא מפסיק ללחוץ על הכפתור הוא מסוגל להאזין לאנשים האחרים שמשתמשים במכשירי ווקי-טוקי באותו התדר. מכשירי הווקי-טוקי המודרניים הם מגוונים, ויכולים להשתנות במידה רבה בגודלם, ביכולות שלהם ובעמידות שלהם.

## היסטוריה
במהלך מלחמת העולם השנייה פיתח הצבא האמריקאי בשיתוף עם מהנדסי חברת מוטורולה, בראשות המהנדס הפולני הנריק מגנוסקי, גרסה מתקדמת יותר של המכשיר - ה-SCR-300 . המכשיר, אותו החיילים היו חייבים לשאת עליהם כתרמיל, אפשר ליחידות החי"ר לתקשר זה עם זה בשדה הקרב, ובאופן זה סיפק להם יתרון אסטרטגי על פני האויב. ה-SCR-300 זכה לראשונה במהלך המלחמה לכינוי "ווקי-טוקי" משום שהחיילים יכלו לשאת אותו תוך כדי הליכה. במהלך המלחמה פותח לראשונה מודל כף היד של המכשיר, כמו ה-SCR-536 .

לאחר המלחמה מכשירי הווקי-טוקי הפכו כלי תקשורת פופולרי בשוק האזרחי בענפי תעשייה שונים, ובמיוחד בקרב פועלי בניין, אנשי אבטחה וכמו גם שירותי חירום כמו המשטרה, מכבי האש ופרמדיקים כאשר באמצעות הווקי-טוקי הם מסוגלים לתקשר במצבים שבהם רשתות הטלפון הסלולרי עשויות להיות עומסות יתר על המידה ולכן לא יהיו זמינות. מכשירי ווקי-טוקי קטנים ופשוטים יותר, המאפשרים תקשורת קולית אלחוטית במרחקים אשר בטווח קצר בלבד, הפכו פופולריים גם לאורך השנים בקרב ילדים.

## מגבלות
למרות היתרונות הרבים שלהם, למכשירי הווקי-טוקי יש גם מגבלות מסוימות. הטווח של המכשיר מושפע לרוב מהסביבה. בשטחים פתוחים הטווח לרוב יהיה גדול יותר, בעוד שבאזורים עירוניים או אזורים עם מכשולים רבים (כגון בניינים, הרים או יערות עבותים) הטווח של המכשיר צפוי להצטמצם מאוד. בנוסף, במכשירי ווקי-טוקי רק אדם אחד יכול לדבר בכל פעם, והמשמעות היא שהדבר עלול לגרום לעיכובים בשיחה, במיוחד כאשר המשתמש צריך לספק לצד השני מידע מסוים באופן דחוף. לעומת זאת, מערכות תקשורת המבוססות על תקשורת בדופלקס מלא, כמו טלפונים, מאפשרות לשני הצדדים לדבר ולהקשיב בו זמנית.

## גלריית תמונות

קובץ:Portable_radio_SCR536.png|מודל ה-SCR-536 של המכשיר שפותח במקור ב-1941 עבור הצבא האמריקני
קובץ:AWM_017402_Noemfoor_radio.jpg|חייל אמריקאי משתמש במכשיר ווקי-טוקי בקרב נומפור  אשר התרחש באזור מלנזיה במהלך מלחמת העולם השנייה, צילום מ-1944
קובץ:USDA_Grain_Inspection_New_Orleans_1976.jpg|פועל בניין מתקשר עם פועלי בניין אחרים באתר העבודה באמצעות מכשיר קשר מסוג ווקי-טוקי, צילום מ-1976


## ראו גם
* מכשיר קשר

## קישורים חיצוניים

## הערות שוליים

קטגוריה:קנדה: המצאות
קטגוריה:מכשירי קשר
קטגוריה:קשר רדיו
קטגוריה:מכשירי חשמל
הקסטריגון

**הקסטריגון** (שם מדעי: *Hexatrygon bickelli*) הוא מין של דג סחוס מסדרת הטחנאים והוא המין היחיד במשפחה **הקסטריגוניים** (Hexatrygonidae). מין זה מצוי סביב מי האזור האינדו-פסיפי מדרום אפריקה עד הוואי, אך הוא לא נצפה לעיתים קרובות, בעיקר ליד חופים מבודדים. הוא צולל לעומק 500–1,120 מטר.

ההקסטריגון הוא מין המקורב לטריגונאים, אך התפצל מהם לפי המחקרים באמצע תקופת האאוקן. ייחודו של מין זה בשישה פתחי זימיו הבולטים, לעומת 5 אצל רוב דגי הסחוס.

הבטאי בעל חוטם מחודד ארוך הממולא בג'לטין, פה מלא שיניים חדות ו"כנפי" עור איתם הוא שוחה מעל פני המים. צבעו חום-כחלחל ולבן מלמטה והוא חסר קשקשים. אורכו של בטאי זה מגיע ל-1.7 מ' אצל הנקבה הגדולה ביותר שתועדה. כמו הרבה מיני בטאים גם מין זה משריץ צאצאים חיים (עד 5 בכל השרצה).

ההקסטריגון הוא טורף הניזון מדגי גרם, סרטנים ומיני רכיכות בעומק הים, בדרך כלל סביב הקרקעית. פיו הבולט עוזר לו לחטוף מהר טרף המצוי בקרבתו.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טחנאים
קטגוריה:דגי סחוס יחידים בסוגם
קטגוריה:מינים יחידים במשפחתם
המשלחת הסובייטית השלישית לאנטארקטיקה

**המשלחת ה[[ברית המועצות|סובייטית]] השלישית ל[[אנטארקטיקה]]** יצאה לדרכה בסוף שנת 1957 ונמשכה עד סוף שנת 1958.

המשלחת הימית הובלה בידי יבגני טולסטיקוב. היא כללה שתי אוניות: "אוב" (שהשתתפה בשתי המשלחות הקודמות) ו"קופריצה" (אשר השתתפה במשלחת הקודמת). ה"קופריצה" שימשה בעיקר כספינת תובלה. צוות המשלחת כלל בסך הכל 445 אנשים. התלווה אליו גם האסטרונום הצ'כוסלובקי אנטונין מרקוס. המשלחת נועדה לסיים את משימותיה של המשלחת השנייה ומחקרים מדעיים במסגרת השנה הגאופיזית הבינלאומית. כמו כן היא הייתה אמורה לארגן מחדש את תחנת המחקר סובטסקאיה, לערוך מסלולי טרקטור בפנים הארץ, עבודה אוקיינוגרפית באוקיינוס הדרומי וקרטוגרפיה של החוף מתחנת מירני ועד ים בלינגהאוזן. לרשות אנשי המשלחת הועמדו 6 תחנות מחקר סובייטיות: ווסטוק, מירני, סובסטקאיה, אואזיס, פיונירסקאיה וקומסומולסקאיה).

הטרקטורים הראשונים התקדמו אל פנים הארץ ב-26 בדצמבר, עם 32 אנשים. ב-2 בינואר 1958 הגיעה הקבוצה לפיונרסקאיה, והמשיכה הלאה ממנה ב-8 בחודש. ב-17 בו הם הגיעו לקומסומולסקאיה; תנאי הנסיעה היו קשים. חלק מכלי הרכב (7 טרקטורים ומזחלות) חזרו ב-20 בחודש לווסטוק, אליה הגיעו ב-27, כדי לאסוף למעלה מ-100 טון מטען. ב-28 לחודש הם נסעו חזרה לקומסומולסקאיה, והגיעו אליה ב-31 בחודש. ב-3 בפברואר עזבה הקבוצה שנותרה בסובטסקאיה והמשיכה להתקדם. הם הגיעו אל 78 ° 24 'S, 87 ° 35' E. הם בנו במקום תחנה ועזבו את המקום ב-18 בחודש. הם הגיעו למירני ב-4 במרץ, לאחר שסיימו נסיעת הלוך ושוב של 4,000 ק"מ.

לאחר שבילו את החורף באנטארקטיקה במירני, המשלחת ביצעה סדרה שנייה של מסעי טרקטורים החל מספטמבר 1958. צוות אחד הגיע לאזור הלא-נגיש באנטארקטיקה, והקים את התחנה הלא-נגישה ב-14 בדצמבר. תקופה מסוימת המשלחת פעלה במקביל להמשלחת הסובייטית הרביעית לאנטארקטיקה.
## קישורים חיצוניים
* מידע ברוסית על המשלחת
* הספר "אנטארקטיקה אהוי!" אשר נכתב בידי עיתונאי אסטוני שהתלווה למשלחת

קטגוריה:1957 בברית המועצות
קטגוריה:1958 בברית המועצות
קטגוריה:משלחות לאנטארקטיקה
קטגוריה:ברית המועצות: מדע וטכנולוגיה
הסכם ארצות הברית – מקסיקו – קנדה

**הסכם ארצות הברית–מקסיקו–קנדה** (באנגלית: **United States–Mexico–Canada Agreement** או **USMCA**) הוא הסכם סחר חופשי בין קנדה, מקסיקו וארצות הברית, שנועד להחליף את הסכם הסחר החופשי של צפון אמריקה (NAFTA). ההסכם הוא תוצאה של משא ומתן מחודש של NAFTA בשנים 2017–2018 על ידי המדינות החברות בהסכם, אשר באופן רשמי הסכימו לתנאים ב-30 בספטמבר 2018, ורשמית ב-1 באוקטובר 2018. ההסכם אושר סופית בבית הנבחרים של ארצות הברית ב-19 בדצמבר 2019 בהצבעה של 41–385. ב אושר ההסכם סופית ב-16 בינואר 2020 בהצבעה של 10–89.

## עיקרי ההסכם
סעיפי ההסכם מקיפים מגוון רחב של נושאים, כולל תוצרת חקלאית, מוצרים מיוצרים, תנאי עבודה וסחר דיגיטלי. היבטים בולטים יותר של ההסכם העניקו ליצרני החלב בארצות הברית גישה רחבה יותר לשוק הקנדי, הנחיות עבור שיעור גבוה יותר של יצרני מכוניות בארצות הברית או במקסיקו, וכן שמירה על מנגנון פתרון המחלוקות בדומה למה שהיה כבר קיים בהסכם NAFTA. ההסכם הוא שינוי מהסכם הסחר החופשי של צפון אמריקה (NAFTA) ויגדיל את הגישה של ארצות הברית מ-3.25% ל-3.6%. קנדה הסכימה לחסל את Class 7, מחלקה חדשה שלא הייתה ב-CPP המקורי, ומערכת ניהול האספקה של קנדה נותרה כשהייתה.

## קישורים חיצוניים
* 
* נוסח ההסכם באתר הרשמי של נציב הסחר של ארצות הברית.

## הערות שוליים

קטגוריה:נשיאות דונלד טראמפ הראשונה
קטגוריה:אמריקה הצפונית: אזורי סחר חופשי
קטגוריה:ארצות הברית: כלכלה
קטגוריה:קנדה: כלכלה
קטגוריה:מקסיקו: כלכלה
קטגוריה:ארצות הברית: אמנות והסכמים
קטגוריה:קנדה: יחסי חוץ
קטגוריה:מקסיקו: יחסי חוץ
קטגוריה:יחסי ארצות הברית – קנדה
קטגוריה:הסכמי סחר
קטגוריה:2020 באמריקה הצפונית
אהרן יחיאל הופשטיין

רבי **אהרן יחיאל הופשטיין** (ה'תרנ"א - ג' בתשרי ה'תש"ג) המכונה **"רבי אהר'לע"**, היה **ה[[אדמו"ר]] מ[[חסידות קוז'ניץ|קוז'ניץ]]**, דור שישי, בן אחר בן, להרב ישראל הופשטיין המגיד מקוז'ניץ.

## ביוגרפיה
הופשטיין נולד בשנת תרנ"א, לאביו הרב ירחמיאל משה האדמו"ר מקוזניץ  הוא נקרא בשם "אהרן" על שם סבו החורג רבי אהרן מקארלין, ובשם "יחיאל" על שם סבו (אבי אביו), האדמו"ר הרב יחיאל יעקב הופשטיין מקוזניץ. 

לאחר פטירת אביו בי"ג באלול ה'תרס"ט, בהיותו בן שמונה עשרה, התפלגה החצר והתחלקה בין שניים מהבנים, הרב אהרון ואחיו הרב אשר אלימלך, כמו כן היו שהלכו אחר גיסם הרב קלונימוס קלמיש שפירא.

בשנת תרע"ז בימי מלחמת העולם הראשונה עזב את העיירה קוזניץ, והתגורר לפרקי זמן קצרים בערים שונות בפולין: ורשה, לובלין, ריקי (פולין), ראדום, פיעטרקוב, לודז' כשלבסוף התגורר בדרך קבע באוטבוצק.

## הנהגותיו
הרב הופשטיין היה נחשב לדמות חידתית, גם בעיני מקורביו. הוא נהג ליצור קשרים עם בחורים צעירים לא דתיים, מתוך מטרה להחזירם בתשובה. הוא נהג לבצע נסיעות רבות, כאשר במהלכם ביקר ברומא, אנטוורפן שבבלגיה, צרפת, גרמניה, ועוד. חסידיו מסבירים שמטרתו בנסיעותיו הרבות הייתה לשם הפצת יהדות וקירוב רחוקים.

## משפחתו
הרב הופשטיין, היה נשוי לרחל בת-שבע שהייתה בת דודו. חסידיו מספרים כי בעקבות רכישתה קרקע בעיר אטוואצק בלא להתייעץ איתו קודם, הציב בפניה אולטימטום או לוותר על הקרקע, או להיפרד. כאשר לבסוף הזוג החליט להתגרש. 
לזוג לא נולדו ילדים.

## תקופת מלחמת העולם השנייה
בתחילת מלחמת העולם השנייה עקר הרב הופשטיין לוורשה, למשך זמן מסוים אף נאלץ להתחבא. לאחר זמן הצליח להימלט מגטו ורשה והגיע לעיר זליחוב בסוף הקיץ של שנת ה'תש"א. גטו זה היה קטן יחסית בגודלו, אך נטען כי רבים הגיעו לשם מכיוון שהופצה שמועה מוטעית בכוונה תחילה שבגטו זה יהיו תנאים משופרים, ועל כן נדחקו בו כ-13,500 איש.

בערב ראש השנה ה'תש"ב חלה הרב הופשטיין במחלת הטיפוס ולמחרת ראש השנה ביום ג' בתשרי ה'תש"ב נפטר. קיימת עדות, שביום מותו הודיע הרב: "אם יהדות פולין מושמדת, הרי אין בשביל מה לחיות", וביקש שיכינו לו את בגדי ה"טהרה". אך ישנם גרסאות נוספות על אופן פטירתו, וגם על יום פטירתו - אור לערב יום כיפור תש"ג.

בהלווייתו השתתפו מספר רב של אנשים ובאופן מסודר, ועל כן נחשבה ליוצאת דופן באותה תקופה, כנראה הייתה זו הלוויה האחרונה המסודרת בתקופה השואה באזור זה.

כיום שוחזרה המצבה על מקום קבורתו, ואף בנו אוהל זמני על מקום קברו.

## לקריאה נוספת
* משה גלאיזיס, **הארי במסתרים**, לונדון, תשע"ט
* אברהם יהודה טיקוצקי, **המופלא בדורו**, ירושלים, תשמ"ז
* אברהם אפרים גאטהייל, **קונטרס לחי רא"י**, ניו יורק

## קישורים חיצוניים

* 'אם אסק שמים שם אתה ואציע שאול הנך', בכל מקום אתה נמצא שם איתי, הרי כי טוב הוא, האדמו"ר רבי אהרן יחיאל הופשטיין הי"ד מקוז'ניץ, אתר תורתך לא שכחתי.

## הערות שוליים

*
*
קטגוריה:אוטבוצק: אדמו"רים
קטגוריה:ילידי 1851
קטגוריה:פולנים שנפטרו ב-1942
המשלחת הסובייטית הרביעית לאנטארקטיקה

**המשלחת ה[[ברית המועצות|סובייטית]] הרביעית ל[[אנטארקטיקה]]** התנהלה בין השנים 1958-1960.

את המשלחת הוביל אלכסנדר דראלקין. אנשי המשלחת השתמשו בטרקטורים כבדים ומזחלות כדי לנוע אל פנים הארץ ולבצע מחקרים מדעיים עד מרחק של 2500 ק"מ. הם השתמשו בתחנות מחקר הסובייטיות שהוקמו במשלחות קודמות. תקופה מסוימת המשלחת פעלה במקביל להמשלחת הסובייטית השלישית לאנטארקטיקה.

## קישורים חיצוניים
* מידע על המשלחת 

קטגוריה:1958 בברית המועצות
קטגוריה:1959 בברית המועצות
קטגוריה:1960 בברית המועצות
קטגוריה:משלחות לאנטארקטיקה
קטגוריה:ברית המועצות: מדע וטכנולוגיה
דורותי אטקינסון

**דורותי קרוליין אטקינסון** (באנגלית: **Dorothy Caroline Atkinson**; נולדה ב-1966) היא שחקנית וזמרת אנגלייה. היא הופיעה במחזות מאת אלן אייקבורן, ובסרטי קולנוע של מייק לי בהם "טופסי טרווי", "הכל או לא כלום", ו"מר טרנר". הקרנת הבכורה של הסרט "מר טרנר" הייתה בפסטיבל קאן ב-2014, ואטקינסון הייתה מועמדת על תפקידה לפרס הקולנוע הבריטי העצמאי לשחקנית המשנה הטובה ביותר.

## ביוגרפיה
אטקינסון נולדה במנספילד שבנוטינגהאמשייר. אביה היה גזבר בבית ספר בנוטינגהאמשייר. יש לה אחות אחת. שם החיבה שלה הוא "דוט".

### קולנוע וטלוויזיה
הופעת הבכורה של אטקינסון בטלוויזיה הבריטית הייתה בסדרה "London's Burning" בתפקיד זואי, חברתו של הכבאי קולין פאריש, אותה גילמה בין 1991 ל-1993. בקולנוע שיחקה אטקינסון לראשונה ב-1997 בסרט "מלחמה מאושרת" בכיכובה של הלנה בונהם קרטר.

ב-1999 גילמה אטקינסון את ג'סי בונד בסרט "טופסי טרווי", וביצעה את השיר "Three Little Maids From School Are We" יחד עם שירלי הנדרסון וקאתי שרה. הסרט "טופסי טרווי" היה מועמד לארבעה פרסי אוסקר וזכה בשניים.

ב-2006 שיחקה בתפקיד גברת מקגרגור בסרט הטלוויזיה "עקרת בית 49" שזכה בפרס באפט"א לטלוויזיה לדרמה הטובה ביותר. ב-2010 גילמה אטקינסון את אמה של האנה מארי בסרט "Chatroom", וב-2013 החלה להופיע בתפקיד ג'יין סאטון בסדרת הדרמה הבריטית "מיילדת".

### תיאטרון
ב-2010 שיחקה אטקינסון בהופעת בכורה בברודוויי בהפקה של המחזה "פגישה מקרית" וגילמה שלוש דמויות (דולי / הרמיוני /בריל). ההפקה עלתה בתחילה עם להקת תיאטרון ניהיי (בה הייתה חברה), והיא המשיכה לשחק בהצגה כשהועברה לניו יורק.

ב-2009 גילמה אטקינסון את ורה במחזה "Just Between Our Selves" מאת אלן אייקבורן בתיאטרון Royal & Derngate בנורת'המפטון. ב-2006 שיחקה בתפקיד נורה במחזה "כתובת על קברו של ג'ורג' דילון" בתיאטרון הקומדיה. ב-2007 השתתפה במחזה "עניין של חיים ומוות" בתיאטרון הלאומי. ב-2003 הופיעה בתפקיד מארי בהפקה של הלהקה השייקספירית המלכותית במחזה "היפה והחיה" מאת לורנס בוזוול.

אטקינסון הופיעה בהצגות רבות בתיאטרון סטיבן ג'וזף עם אלן אייקבורן בהן במחזה "The Boy Who Fell Into a Book", שבו שיחקה בתפקיד המלכה בשנת 1998.

ב-2002 הייתה אטקינסון מועמדת לפרס תיאטרון ברקליס לשחקנית המשנה הטובה ביותר על הופעתה בתפקיד ליליאן במחזה "Eden End".

## חיים אישיים
אטקינסון נשואה לשחקן מרטין סאבאג' ולבני הזוג יש בן.

## פילמוגרפיה

## קישורים חיצוניים

* דורותי אטקינסון באתר Internet Broadway Database

## הערות שוליים

קטגוריה:שחקני קולנוע וטלוויזיה אנגלים
קטגוריה:שחקניות תיאטרון אנגליות
קטגוריה:בריטיות שנולדו ב-1966
קטגוריה:בריטים שנולדו ב-1966
גרפיטי אלכסמנוס

ממוזער|גרפיטי אלכסמנוס
**גרפיטי אלכסמנוס** הוא גרפיטי רומאי עתיק אשר נשרט בטיח על קיר של חדר הסמוך לגבעת הפאלאטיום ברומא. הגרפיטי הוסר ונמצא כיום במוזיאון גבעת הפאלאטיום. הגרפיטי כולל ציור של דמות אדם עם ראש חמור הקבועה על צלב, משמאלו דמותו של צעיר, ומתחת לצלב כתוב ביוונית: "אלכסמנוס סוגד לאלוהיו". הוערך שהגרפיטי הוא משנת 200 לספירה בערך, ויש הטוענים שזהו הציור המוקדם ביותר של ישו.

הבניין בו נמצא הגרפיטי מכונה "גלוטיאנה". הקיסר קליגולה רכש את הבית והפך אותו לחלק ממתחם הארמון הקיסרי שלו. לאחר מותו של קליגולה הפך הבית לפנימייה עבור הפג'ים הקיסריים. מאוחר יותר הרחוב כולו כוסה בעפר כדי לתת תמיכה למבנים שמעליו. כך נותר הבית מאות שנים עד שהתגלה ב-1857.

הגרפיטי נועד ללעוג לנוצרי בשם אלכסמנוס. הצליבה נחשבה למיתה בזויה ברומא העתיקה, והחמור נחשב לבעל חיים בזוי, ואלכסמנוס מתואר סוגד לצלוב בעל ראש חמור. ראש החמור מבוסס על עלילת החמור - עלילה שהופצה נגד היהודים בעת העתיקה לפיה אלוהי היהודים זוהה עם החמור. אותה עלילה הופצה בהמשך גם נגד הנצרות. אוריגנס מציין שקלסוס היה בין מפיצי העלילה. בחיבור "אוקטביוס"  של מינוקיוס פליקס, הערוך בצורת ויכוח בין קייקיליוס הפגני לבין אוקטביוס הנוצרי, משמיע הפגני שורה של האשמות כבדות נגד הנצרות ובהן גם העלילה על מושא פולחנם: "אני שומע שהם עובדים את **ראש החמור**, השפל שבייצורים, שקודש על סמך איזו אמונה טיפשית - דת ראויה ומתאימה למנהגים כאלה".
טרטוליאנוס מדווח על אמונה רווחת שהנוצרים סוגדים לראש של חמור, ומספר גם על יהודי מומר שהסתובב בעיר קרתגו עם קריקטורה של דמות נוצרי בעל אוזני חמור ופרסה על אחת מרגליו, לבוש טוגה ואוחז בספר, תחת הכיתוב: "האל של הנוצרים נולד ל**חמור**".

## קישורים חיצוניים

* מאמר על הגרפיטי 

## הערות שוליים

קטגוריה:גרפיטי
קטגוריה:רומא העתיקה
קטגוריה:ישו
שנות ה-90 של המאה ה-17

**שנות ה-90 של המאה ה-17** היו העשור העשירי והאחרון של המאה ה-17, החלו ב־1 בינואר 1690 והסתיימו ב־31 בדצמבר 1699.

## אירועים בולטים בעולם
### מלחמה ופוליטיקה
#### מלחמות
* 12 ביולי 1690 – קרב בוין בין ויליאם מאוראנז' והפרוטסטנטים וג'יימס השני, מלך אנגליה והקתולים. נחגג על ידי היוניוניסטים האירים
* 29 ביולי 1693 – מלחמת הברית הגדולה: קרב לנדן - צרפת זוכה בניצחון פירוס על כוחות הברית בהולנד
* 11 בספטמבר 1697 – האוסטרים מביסים את העות'מאנים בקרב זנטה. התבוסה מובילה לחתימת הסכם קרלוביץ

#### סכסוכים לאומיים ואזוריים
#### אירועים פוליטיים משמעותיים
* 24 באוגוסט 1690 – נוסדת העיר כלכותה (קולקטה) בהודו
* 25 בספטמבר 1690 – העיתון הראשון של אמריקה, Publick Occurrences Both Forreign and Domestick, מפורסם בפעם הראשונה והאחרונה
[שמאל|ממוזער|300px|[ציד המכשפות בסיילם]]
* 1 במרץ 1692 – מתחילים משפטי המכשפות בסיילם, כאשר שרה אוסבורן וטיטובה מובאות בפני חבר שופטים מקומיים. זהו תחילתה של התופעה המכונה ציד המכשפות בסיילם וזו נמשכת עד ל-12 באוקטובר באותה השנה
*1692 - צו הסובלנות ניתן על ידי קיסר שושלת צ'ינג, ומכיר בלגיטימיות של פעילויות מיסיונריות מטעם הכנסייה הקתולית
* 11 בינואר 1693 – הר הגעש אתנה מתפרץ
* 20 בדצמבר 1699 – הצאר פטר הגדול משנה את לוח השנה ברוסיה מהלוח היוליאני ללוח הגרגוריאני

#### קולוניאליזם ואימפריאליזם
### כלכלה

* תקופה של שגשוג כלכלי ניכר ביפן של תקופת אדו, עם צמיחה של המגזר החקלאי, מגזר פיננסי, תעשיית המסחר והתפתחותם של ענפי סחר סביב מוצרים יקרים כמו משי, כותנה איכותית, נייר וחרסינה, לצד עלייתם של מרכזים עירוניים גדולים.
*הפורטוגזים הקולוניאליים מגלים לאורך העשור מצבורי זהב משמעותיים בברזיל, ואלו משפיעים על הכלכלה של הכובשים והנכבשים גם יחד.

## התנקשויות, חיסולים, וניסיונות התנקשות

## אסונות

* 7 ביוני 1692 – 3,000 הרוגים ברעידת אדמה בג'מייקה. פורט רויאל נחרבת
* 11 בינואר 1693 – כ-60,000 הרוגים ברעידת אדמה בקטניה שבאיטליה
* 4 בינואר 1698 – רובו של ארמון וייטהול נחרב בשרפה

### בריאות
* 1691 - מגפת הקדחת הצהובה מתפשטת בברבדוס ופוגעת בעיקר בחיילים בריטים. ילדים רבים נפגעים מהמגפה, ואלפי חיילים בריטים מתים ממנה.

## מדע וטכנולוגיה

* 1690 - לאחר מחקר משותף עם רוברט בויל, הציג דני פפן דגם למנוע הקיטור הראשון בעל היכולת לבצע עבודה, בשם מנוע אטמוספירי.
* 1690 - **[[אורנוס]]** - האסטרונום האנגלי ג'ון פלמסטיד מקטלג לראשונה את אורנוס, אם כי הוא מגדיר אותו בשלב זה בטעות ככוכב, ולא ככוכב לכת.

## תרבות פופולרית
* עלייתם של מרכזים אורבניים משגשגים ביפן הולידה סביבה שגשוג אמנותי במרכזי הערים.

## אישים בולטים

### מנהיגי עולם בולטים
## קישורים חיצוניים

## הערות שוליים

*
קטגוריה:המאה ה-18
קרייטונזאורוס

**קרייטונזאורוס** (שם מדעי: *Crichtonsaurus*) הוא סוג של דינוזאור משוריין ממשפחת האנקילוזאוריים. דינוזאור זה קיבל את שמו על שם הסופר והתסריטאי מייקל קרייטון שהגה את הספר פארק היורה, עליו התבסס הסרט המצליח בעל אותו שם.
## מאפיינים
מאובני הדינוזאור התגלו במחוז ליאונינג שבסין ב-2002 ובו תואר מין אחד - *Crichtonsaurus bohlini*, מין שנקרא על שם החוקר (Birger Bohlin), שחקר מינים פרהיסטוריים שונים בסין לרבות אנקילוזאורים שונים ועצמות של אדם פקין (*Homo erectus pekinensis*), תת-מין סיני של הומו ארקטוס. מין נוסף שהתגלה באזור בשם *C. benxiensis* עבר לסוג אחר - קרייטונפלטה (*Crichtonpelta*).

המאובנים שנמצאו היוו שלד חלקי שכלל עצמות חוליות, עצמות רגליים, כתפיים, ירך, גולגולת ושלוש שיניים. הדינוזאור שהתגלה היה קטן יחסית לבני משפחתו - אורכו הוערך ב-3.5 מטר ומשקלו רק חצי טון. הוא היה קרוב משפחה של דינוזאורים כבדים ומשוריינים כמו האנקילוזאורוס והאאופלוצפלוס. המאובנים תוארכו לתור הקרטיקון בדומה לרוב האנקילוזאורים, לפני 89.7–100 מיליון שנה.

## בתרבות
דינוזאור זה הופיע במשחק המחשב Jurassic World Evolution.

## קישורים חיצוניים

קטגוריה:אנקילוזאוריים
קטגוריה:דינוזאורים שחיו בקרטיקון עליון באסיה
קטגוריה:מאובני טקסונים שתוארו ב-2002
נערה שחורה

**נערה שחורה** (בצרפתית: **...La Noire de**, "השחורה מ...") הוא סרט דרמה צרפתי-סנגלי משנת 1966, שביים וכתב עוסמן סמבן, והפיק אנדרה זוודה. הסרט מספר על בחורה שחורה שעבדה כאומנת בביתה של משפחה צרפתית, ולאחר מכן, בעקבות עזיבה של המשפחה לריביירה הצרפתית, מוצאת את עצמה הבחורה מורדת לדרגת משרתת הסובלת מגזענות.

הסרט הוקרן לראשונה בסנגל בשנת 1966. בישראל הסרט הוקרן לראשונה בינואר 2018 בסינמטק תל אביב ובסינמטק ירושלים במסגרת "פסטיבל קולנוע אפריקאי", ולאחר מכן בחודש מרץ של אותה שנה בסינמטק הרצליה. שפת הסרט היא צרפתית, ואורכו כ-55 דקות.

הסרט נחשב לסרט האפריקאי הראשון שזכה להכרה בין-לאומית, ואף זכה בפרס ז’אן ויגו בשנת 1966.

## תקציר העלילה
הסרט מספר על בחורה שחורה שמחליטה להיטיב עם חייה ולוקחת משרה כאומנת בביתה של משפחה צרפתית. כשהמשפחה עוברת בחזרה לריביירה הצרפתית שעל הים התיכון, מוצאת את עצמה הבחורה מורדת לדרגת משרתת הסובלת מיחס גזעני ועוין, ומתחילה להבין את משמעות צבע עורה בעולם האירופאי. מחאה אנטי-קולוניאליסטית חריפה.

הסרט עוסק בהשפעות הקולוניאליזם, הגזענות והזהות הפוסט-קולוניאלית באפריקה ובאירופה. נושאים אלה מודגשים באמצעות המראה החוזר של המסכה האפריקאית שגומיס דיואנה נתנה למעסיקים שלה ביום הראשון של העבודה בבית. המסיכה תלויה על הקיר בדירה הסנגלית של הזוג הצרפתי, יחד עם יצירות אומנות אפריקניות אחרות.

## שחקנים ודמויות
***[[מביסין תרז דיופ]]** - גומיס דיואנה
***אן־מארי ג’לינק** - גברת
***רוברט פונטין** - מסייה
***מומאר נר סין** - החבר של גומיס דיואנה

## אזכורים בתרבות
בספר "סרטים ופוליטיקה" שכתב ג'ונתן רוזנבאום בשנת 1997, מציג הכותב את הסרט "נערה שחורה" כסימן סימבולי לסרטים אפריקאים.

## פרסים
בשנת 1966, הסרט זכה בפרס ז’אן ויגו.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:קולנוע בסנגל
קטגוריה:סרטי דרמה צרפתיים
קטגוריה:סרטי 1966
קטגוריה:סרטים בצרפתית
שנות ה-70 של המאה ה-17

ממוזער|שנות ה-70 של המאה ה-17

**שנות ה-70 של המאה ה-17** היו העשור השמיני של המאה ה-17, החלו ב-1 בינואר 1670 והסתיימו ב-31 בדצמבר 1679.

## אירועים בולטים בעולם
### מלחמה ופוליטיקה
#### מלחמות
* 1676-1675: מלחמת המלך פיליפ  – על רקע מתיחות מתמשכת בנוגע לסחר, התאחדה קואליציה של שבטים אמריקאים ילידים תחת הנהגת ווַאמפָּנוֹאֶג  ויצאו למלחמה מול המתיישבים הפוריטנים האנגלים ובני בריתם המוהיקנים .
* **התפשטות סיאם** – טקסין הגדול, המלך הסיאמי, מאחד סביבו כוחות רבים ומשנה את מאזן הכוחות בדרום מזרח אסיה: לאורך העשור מרחיקים הסיאמים את קו הגבול המתוח מול בורמה ומשתלטים על שטחן של מספר ממלכות סמוכות.

#### סכסוכים לאומיים ואזוריים
#### אירועים פוליטיים משמעותיים
* 2 במאי 1670 – צ'ארלס השני נותן אישור קבוע לחברת מפרץ הדסון לסחר בפרווה באמריקה הצפונית
* 18 בינואר 1671 – שודד הים הנרי מורגן משתלט על פנמה סיטי, בוזז אותה ומעלה אותה באש
* 1 בינואר 1673 – התחילה העברת דואר סדירה בין ניו יורק לבין בוסטון
* 19 בפברואר 1674 – נחתמת אמנת וסטמינסטר ששמה קץ למלחמות הולנד-אנגליה. ניו אמסטרדם עוברת לשליטה אנגלית
* 10 בנובמבר 1674 – מלחמות הולנד-אנגליה: כפי שנדרש ממנה באמנת וסטמינסטר מוותרת הולנד על שטחי הולנד החדשה בצפון אמריקה לטובת אנגליה
* 2 באוגוסט 1675 – נחנך בית הכנסת הפורטוגזי באמסטרדם
* 2 בנובמבר 1675 – ייסודה הרשמי של העיר מדיין

#### קולוניאליזם ואימפריאליזם
### כלכלה

* עשור זה הוא חלק מתקופה רחבה יותר בה תופעת הגילדות הולכת וצוברת תאוצה בצפון מרכז אירופה, וקיימת במידה מסוימת במקומות נוספים באירופה. בשנת 1678 נוסדת בקופנהגן גילדת הפרוונים.

## התנקשויות, חיסולים, וניסיונות התנקשות

## אסונות

* 1677-1678 - התפרצות חמורה של אבעבועות שחורות במושבות הבריטיות באמריקה הצפונית, ומתועדת במיוחד בבוסטון ובפרובינציה של מפרץ מסצ'וסטס, קוטלת רבים, מותירה רבים משורדיה עם לקויות, וגוררת צעדי בידוד מחמירים וניסיונות מוקדמים לאפיין את המגפה.
*התפרצות דבר ששכחה בעשור הקודם באירופה מתפרצת מחדש ברחבי העולם ומכה בצפון אפריקה, טורקיה, פולין, הונגריה, אוסטריה וגרמניה, ואזורים נוספים בצפון אירופה.

## מדע וטכנולוגיה

* 1675 - גילוי הבקטריות על ידי אנטוני ואן לוונהוק, שנחשב לאבי תורת המיקרוביולוגיה.
*29 באוקטובר 1675 – גוטפריד וילהלם לייבניץ עושה שימוש לראשונה ב-S ארוכה, ∫, בתור סימן לאינטגרל
*1679 - דני פפן ממציא מכונה עם דגם עיצוב ("עיצוב פפן"), הפועלת כסיר לחץ, על פי עקרונות הקיטור ובפועל נחשבת כמנוע הקיטור הראשון.

## תרבות

* 1677 - מתפרסם הספר תורת המידות של ברוך שפינוזה, שמציג רעיונות חדשניים בנוגע למוסר, שמשפיעים מאות שנים קדימה.

## אישים בולטים

### מנהיגי עולם בולטים
## קישורים חיצוניים

## הערות שוליים

*
קטגוריה:המאה ה-17
ויליאם או'דוויר

**ויליאם או'דווייר** (אנגלית: **William O’Dwyer**; 11 ביולי 1890 – 24 בנובמבר 1964) היה פוליטיקאי ודיפלומט אמריקאי. שימש כראש עיריית ניו יורק בשנים 1946–1950.

## ביוגרפיה
נולד בבוהולה , במחוז מאיו באירלנד. היגר לארצות הברית ב-1910, שם תחילה עבד כפועל, ואחר כך כקצין במשטרת ניו יורק. בשנת 1923 השלים תואר במשפטים באוניברסיטת פורדהם. לאחר מכן עבד במשרד עורכי דין פרטי, ואחר כך כשופט. ב-1939 נבחר אודוויר לתובע המחוזי של ברוקלין.

אחרי שהפסיד בבחירות לראשות העיר ניו יורק ב-1941 לפיורלו לה גוארדיה, התגייס לצבא והגיע לדרגת תת-אלוף. הוא כיהן כחבר ועדת המפקחים של בעלות הברית באיטליה ובינואר 1945 מונה לראש המועצה האמריקנית לפליטי מלחמה. בתחילת פברואר 1945 הוא אמר שידרוש מהנשיא לחזור על האזהרה שפושעי המלחמה יועמדו לדין על פשעים נגד אזרחי ארצותיהם.

בנובמבר 1945 נבחר או'דוויר לראש העיר, בתמיכת ארגון טמאני הול, והחליף את לה-גוארדיה, שלא התמודד בשנית. הוא מינה את רוברט מוזס למנהל מחלקת התכנון של עיריית ניו יורק. כמו כן פעל להקמת מטה האומות המאוחדות במנהטן. בנובמבר 1949 הוא נבחר לכהונה שנייה. תקופת כהונתו השנייה של או'דוויר לוותה בחשיפת פרשיות שחיתות רבות. והוא התפטר ב-31 באוגוסט 1950.

עם התפטרותו מראשות העיר הנשיא הארי טרומן מינהו לשגריר ארצות הברית במקסיקו. בשנת 1951 הוא שב לזמן קצר לניו יורק על מנת להעיד על קשריו לפשע מאורגן, האשמות שליוו אותו עד יומו האחרון. ביוני 1952 התפרסמה במקסיקו סדרת כתבות שהאשימה את או'דוויר בקשרים עם המאפיה. ב-6 בדצמבר 1952, התפטר מתפקידו כשגריר. הוא נשאר במקסיקו ועבד בייעוץ משפטי, כדי לא להחקר על קשריו עם העולם התחתון. בשנת 1960 הוא שב לניו יורק.

בשנת 1946 נפגש עם נציגים של יהדות פולין ופעל לסייע ליהודים בפולין לאחר השואה.

בתחילת 1948 פעל למען הקמת מדינת ישראל ובין השאר נפגש עם הנשיא טרומן כדי לבקש ממנו לבטל את האמברגו על משלוח נשק לישראל.
ביקר בישראל למשך 34 יום בשנת 1951. סייע לקהילה היהודית בניו יורק בארגון המצעד הראשון להקמת מדינת ישראל.

או'דוויר מת ב-24 נובמבר 1964 בבית החולים בית ישראל כתוצאה מאי ספיקת לב. הוא נקבר בבית הקברות הלאומי בארלינגטון.

## קישורים חיצוניים

* 

## הערות שוליים

קטגוריה:ראשי עיריית ניו יורק
קטגוריה:מהגרים מאירלנד לארצות הברית
קטגוריה:בוגרי בית הספר למשפטים באוניברסיטת פורדהם
קטגוריה:חברי המפלגה הדמוקרטית (ארצות הברית)
קטגוריה:שגרירי ארצות הברית במקסיקו
קטגוריה:אמריקאים שנולדו ב-1890
קטגוריה:אמריקאים שנפטרו ב-1964
יהודה לייב מפולנאה

רבי **יהודה אריה לייב גלינר** ב"ר יחיאל מיכל **מפולנאה** המכונה "**המוכיח מפולנאה**" (?- כ"א בטבת ה'תק"ל, 1769) היה מראשוני תלמידי הבעל שם טוב ומגדולי מפיצי שיטתו.

## חייו
שנת לידתו אינה ידועה. עוד קודם שהתקרב לבעל שם טוב, כיהן כמגיד מישרים וחזן בפולנאה. כשהתקרב לבעל שם טוב, נשלח על ידו להסתובב בקהילות היהודיות ולנצל את כישרון הדרשנות שלו על-מנת לעשות נשמות לתנועת החסידות, ומכאן דבק בו הכינוי "המוכיח". אכן, דרשותיו עוררו הדים רבים, ובהשפעתו התקרב לחסידות רבי יעקב יוסף כץ, בעל תולדות יעקב יוסף, ולפי מסורת אחת גם רבי דוב בער ממזריטש.

נפטר בפולנאה בכ"א בטבת ה'תק"ל (ינואר 1769) ונקבר שם. 12 שנה לאחר מכן נקבר צמוד אליו ר' יעקב יוסף מפולנאה, ו"אוהל" הוקם על קבריהם.

## תורתו
מעט מקוטע מדרשותיו פורסמו על ידי תלמידו, ר' גדליה מליניץ בספר **קול אריה**, קורץ ה'תקנ"ח. ר' יעקב יוסף מפולנאה מצטטו תדיר בספרו "תולדות יעקב יוסף".

בדומה לחברו ר' יעקב יוסף, גם ר' יהודה לייב קרא תיגר על הגישה הלמדנית הלא-חסידית שרווחה אז הגורסת כי: "העיקר הוא בעולם הזה הלימוד היטב, להיות חריף ובקי...".

## קישורים חיצוניים
* **[http://www.hebrewbooks.org/19661 ספר "קול אריה"]**, אתר Hebrewbooks.

קטגוריה:תלמידי הבעל שם טוב
קטגוריה:פולונה: אישים
קטגוריה:מחברי ספרי חסידות
קטגוריה:נפטרים ב-1769
אנטפוליה

**אנטפוליה** (בבלארוסית: **Антаполле**; ברוסית: **Антополье**, אנטופוליה) הוא כפר בלארוסי במחוז משנה צ'אשניקי שבמחוז ויטבסק. הוא נמצא במרחק של 40 ק"מ דרומית מזרחית לצ'אשניקי. 

הבתים בכפר בני שתי קומות או קומה אחת. בכפר יש בית מרקחת, בית ספר וסניף דואר. בשנת 1994 נרשמו בכפר 428 תושבים, 108 משקי בית. בשנת 2019 היו פחתו ל-200 תושבים.

בכפר עובר אוטובוס מדי יום המגיע דרך הכפר הסמוך צ'ראה. מסילת רכבת עוברת כ-14 ק"מ מהכפר.

קטגוריה:מחוז ויטבסק: יישובים
פרידריך החמישי, רוזן העיר נירנברג

**פרידריך החמישי, רוזן העיר נירנברג** (בגרמנית: **Friedrich V. von Nürnberg**; 3 במרץ 1333 - 21 בינואר 1398) היה רוזן העיר נירנברג מבית הוהנצולרן.

## ביוגרפיה
פרידריך נולד ב-3 במרץ 1333, והיה בנם הבכור של יוהאן השני, רוזן העיר נירנברג ואליזבת מהנברג-שלויזינגן, בתם של ברטהולד השביעי, רוזן הנברג-שלויזינגן ואדלהיידה מהסן. בשנת 1357 מת אביו, ופרידריך ירש את תאריו ונחלותיו, ובכך היה אחראי להגנה על הטירה הקיסרית בנירנברג. פעולותיו הנלהבות למען הקיסרות, הובילו את קרל הרביעי, קיסר האימפריה הרומית הקדושה להעניק לו בשנת 1363 את התואר המלכותי.

אחרי מותו ב-21 בינואר 1398, חילקו בניו את נחלותיו: יוהאן קיבל את נסיכות ביירוית, ואילו פרידריך קיבל את רוזנות העיר נירנברג, ואת נסיכות אנסבך. בשנת 1415 קיבל פרידריך את נסיכות הבוחר מברנדנבורג, אשר לימים הפכה לממלכת פרוסיה.

## משפחתו
בשנת 1356 אליזבת ממייסן, בתם של פרידריך השני, מרקיז מייסן ומתילדה מבוואריה, מרקיזת מייסן, ממנה נולדו לו 9 ילדים:
* אליזבת מנירנברג (1358–1409), התחתנה עם רופרכט, מלך גרמניה.
* ביאטריקס מנירנברג (1362–1414), התחתנה עם אלברכט השלישי, דוכס אוסטריה.
* מרגרטה מנירנברג (1367–1406), התחתנה עם הרמן השני, רוזן הסן.
* אנה מנירנברג (1364–1392).
* קתרינה מנירנברג (1375–1409).
* אגנס מנירנברג (1366–1432), התחתנה עם הברון פרידריך פון דאבר.
* יוהאן השלישי, רוזן העיר נירנברג (1369–1420).
* פרידריך הראשון, הנסיך הבוחר מברנדנבורג (1371–1440).
* ורוניקה מנירנברג, התחתנה עם בארנים השישי, דוכס פומרניה.

## אילן יוחסין

## קישורים חיצוניים

קטגוריה:בית הוהנצולרן
קטגוריה:רוזנים גרמנים
קטגוריה:ילידי 1332
קטגוריה:נפטרים ב-1398
חבורה שכזאת

**חבורה שכזאת** הוא סרט קולנוע ישראלי משנת 1962 בבימויו של זאב חבצלת.

התסריט מבוסס על ספרו רב המכר של ישראל ויסלר (פוצ'ו) "חבורה שכזאת" משנת 1957 וזכה בפרס אשר ברש. הספר יצא שוב בהוצאה מורחבת ב-2009 בשם "חבורה שכזאת היינו".

הסרט צולם בשחור-לבן בקיבוץ פלמחים וזכה להצלחה רבה. זאב חבצלת במאי הסרט, נהרג בתאונה זמן קצר לפני הקרנת הבכורה.

בשנת 1989 יצא לאקרנים הסרט "יוסל'ה, איך זה קרה?", שהיה המשך לסרט זה, גם הוא בתסריט של ישראל ויסלר (פוצ'ו) יחד עם נפתלי אלטר.

## תקציר העלילה
שנת 1946, הנער יוסי (יוסי בנאי) הגר בשכונת מחלול ביחד עם אמו האלמנה (שושנה דואר), קם בבוקר אורז מזוודה ומתכונן לעזוב ולהתגייס לפלמ"ח. ברגע האחרון מתעוררת אמו ומנסה לשכנע אותו להישאר אך לשווא.

הוא מגיע לקיבוץ ויוסי פס (בומבה צור), הליצן של החבר'ה מתחזה למפקד, עורך לו "ראיון קבלה" ומצווה עליו להתפשט ולבצע תרגילי התעמלות. יוסי עושה זאת ללא תהייה לקול צחוקם של החבר"ה המציצים עליו דרך החורים באוהל.

יוסי נמצא באוהל ביחד עם עוד שלושה "יוסל'ך" - יוסי פס, יוסל'ה (אבנר חזקיהו) ויוסק'ה (עודד תאומי). מפקד המחלקה הוא דודיק (נתן כוגן) וסגנו הוא דב (עמנואל בן עמוס).

השלושה מתחקרים את יוסי באשר לשמו. מכיוון שיש "עודף" בשם זה, הם קובעים כי ייקרא "יוסיניו".

חבר הקיבוץ גוטהרץ (גדעון זינגר) תמים במיוחד ומעריץ את הפלמחניקים. הם גונבים תרנגולת מן הלול ומבשלים אותה. כאשר הוא מגיע לאוהל שלהם ומגלה את תכולת הסיר, הם בודים מליבם סיפור על כך שהעוף דרוש כדי להאכיל את הכלב של הזקיף הבריטי בתחנת משמר שעליהם להתקיף.

במחלקה נמצאות גם בנות שהבולטות בהן הן זיוה (גילה אלמגור) ושולה (מרים שרון). שולה מנסה להתחיל עם יוסיניו הבתול ללא הצלחה, ודב מנסה לכפות את עצמו על זיוה היפה ללא הצלחה.

השואה מוזכרת בסרט בתור פליט שואה בודד (אילי גורליצקי) בעל מבט נוגה, הגר לבדו ב"ליפט" בסמוך למחנה הפלמ"ח, מנגן במפוחית פה ומשחק עם עצמו בשחמט.

המחלקה יוצאת לשתי פעולות: העלאת מעפילים ותקיפת תחנת חוף בריטית. משתיהן מצליחים שלושת ה"יוסל'ך" להתחמק. הם בורחים אל תל אביב ומודדים נעליים בחנות. לאחר מכן גם הולכים לקולנוע עם הבנות ומעוררים קטטה גדולה באולם. לגוטהרץ בקיבוץ הם מספרים על פעולותיהם בפלמ"ח והוא מעריץ אותם.

אמו של יוסיניו מגיעה למחנה, מוצאת את יוסיניו במקלחת ומביישת אותו מול חבריו. היות שהיא מעוניינת להחזירו הביתה, יוסי פס שוב מתחזה למפקד איתו היא מעוניינת לשוחח והוא משכנע אותה שנוכחותו של יוסיניו חיונית למחנה. למחרת נפרד ממנה יוסי והיא מבקשת ממנו לכתוב לה מכתבים, ללבוש בלילה סוודר ולחזור הביתה לאחר שיסיים עם הפלמ"ח.

לבסוף יושב יוסיניו עם חבריו ומגיע בחור חדש למחנה המבקש לדעת איפה ימצא את המפקד. יוסיניו כפלמחני"ק ותיק, מורה לו את הדרך ומוסיף שכבר יזכה לקבלת פנים.

חברי הקבוצה מציגים כעין מיקרוקוסמוס של החברה הישראלית: אשכנזים ומזרחים, נשים וגברים וניצול שואה. העבר של ניצול השואה, שאינו זוכה אף לשם, כלל אינו עולה על הפרק. הוא מתואר כשתקן ומסוגר, כמי שאינו מעוניין לחשוף את סיפורו, ובכך מתורצת השתיקה של הסרט בנוגע לשואה.

## שחקנים

## קישורים חיצוניים

* הסרט המלא לצפייה ישירה (בתשלום) באתר ארכיון הסרטים הישראלי - סינמטק ירושלים
* ר. עזריה, "בומבה" של חבורה: קומיקאים מובהקים בסרט ישראלי על ימי הפלמ"ח, מעריב, 26 באפריל 1962

## הערות שוליים

קטגוריה:סרטי דרמה ישראליים
קטגוריה:סרטים ישראליים מבוססי ספרים
קטגוריה:סרטי שחור-לבן ישראליים
קטגוריה:הפלמ"ח
קטגוריה:ישראל ויסלר
קטגוריה:סרטים ישראליים משנת 1962
ברנהרד שטיינמץ

**ברנהרד שטיינמץ** (בגרמנית: **Bernhard Steinmetz**; 13 באוגוסט 1896 – 22 בינואר 1981) היה גנרל בוורמאכט במהלך מלחמת העולם השנייה.

## ביוגרפיה
### קריירה מוקדמת
שטיינמץ נולד ב-13 באוגוסט 1896 בנויינקירכן, ובשנת 1914 הוא התגייס לצבא הקיסרות הגרמנית, ולחם בשורותיו במהלך מלחמת העולם הראשונה. על פעולותיו בקרבות קיבל שטיינמץ את עיטור צלב הברזל דרגה ראשונה ושנייה. לאחר המלחמה הצטרף שטיינמץ לרייכסווהר, ומילא בו תפקידי פיקוד ומטה, וב-1 באוקטובר 1938 הוא הועלה לדרגת אוברסט לוטננט.

### מלחמת העולם השנייה
בפרוץ המלחמה מונה שטיינמץ לקצין אג"ם הקורפוס ה-8, ולחם עמו במהלך המערכה בפולין. ב-5 בנובמבר 1939 הוא מונה לראש מטה הקורפוס ה-8, ולחם עמו במהלך המערכה על צרפת, וב-1 באוקטובר 1940 הוא הועלה לדרגת אוברסט. במהלך מבצע ברברוסה לחם שטיינמץ עם הקורפוס ה-8, וב-26 בפברואר 1942 הוענק לו עיטור הצלב הגרמני בזהב. ב-1 בנובמבר 1942 הוא מונה למפקד הדיוויזיה ה-305, ופיקד עליה בקרב סטלינגרד, וב-1 בינואר 1943 הוא הועלה לדרגת גנרל-מיור. זמן קצר לפני כניעת הכוחות בסטלינגרד הוטס שטיינמץ אל מחוץ לכיתור, ולאחר מכן מילא תפקידי מטה שונים. ב-2 בינואר 1944 הוא מונה למפקד הדיוויזיה ה-94, וב-1 ביוני אותה שנה הוא הועלה לדרגת גנרל-לויטננט. שטיינמץ פיקד על הדיוויזיה בקרבות השונים בחזית האיטלקית, ובסוף המלחמה נפל בשבי יחד עם כל כוחות קבוצת ארמיות C.

## לאחר המלחמה
לאחר שחרורו מהשבי התגורר שטיינמץ במינדן, עד למותו ב-22 בינואר 1981.

## קישורים חיצוניים
* ברנהרד שטיינמץ באתר feldgrau 

קטגוריה:גנרלים בוורמאכט
קטגוריה:חיילי הרייכסווהר
קטגוריה:מעוטרי צלב הברזל
קטגוריה:מעוטרי הצלב הגרמני בזהב
קטגוריה:אנשי צבא גרמנים במלחמת העולם הראשונה
קטגוריה:גרמנים שנשבו במלחמת העולם השנייה
קטגוריה:גרמנים שנולדו ב-1896
קטגוריה:גרמנים שנפטרו ב-1981
יוהאן השלישי, רוזן העיר נירנברג

**יוהאן השלישי, רוזן העיר נירנברג** (בגרמנית: **Johann III. von Nürnberg**; 1369–11 ביוני 1420), היה מרקיז ברנדנבורג-קולומבאך מבית הוהנצולרן.

## ביוגרפיה
יוהאן נולד ב-21 בספטמבר 1371, לפרידריך החמישי, רוזן העיר נירנברג ואליזבת ממייסן, בתם של פרידריך השני, מרקיז מייסן ומתילדה מבוואריה, מרקיזת מייסן. בצעירותו שירת פרידריך בחצר זיגיסמונד, מלך הונגריה, ולחם עמו נגד העות'מאנים. בשנת 1397 חזר יוהאן לנירנברג, וירש מאביו את רוזנות העיר נירנברג.

בשנת 1398 מת אביו פרידריך החמישי, רוזן העיר נירנברג, ונחלותיו חולקו בין הבנים;  קיבל את נסיכות ביירוית ואילו אחיו פרידריך השישי, רוזן העיר נירנברג ירש את נסיכות אנסבך. בשנת 1420 מת יוהאן ללא בן זכר, ומשום כך אחיו פרידריך ירש את נחלותיו.

## משפחתו
בשנת 1381 התחתן יוהאן עם מרגרט מבוהמיה, בתם של קרל הרביעי, קיסר האימפריה הרומית הקדושה ואליזבת מפומרניה, ממנה נולדה לו בת אחת:
* אליזבת מנירנברג (1391–1429), התחתנה עם אברהרד השלישי, רוזן וירטמברג.

## אילן יוחסין

## קישורים חיצוניים

קטגוריה:בית הוהנצולרן
קטגוריה:ילידי 1369
קטגוריה:נפטרים ב-1420
פורד טרנזיט קונקט

**פורד טרנזיט קונקט** (באנגלית: **Ford Transit Connect**) היא מכונית מסחרית מתוצרת קונצרן הרכב פורד אשר מיוצרת משנת 2002 ועד היום (דור ראשון של הדגם יוצר בספרד, בטורקיה וברומניה, והדור שני מיוצר בספרד).

משנת 2009 יוצאו דגמי "פורד טרנזיט קונקט" לארצות הברית וקנדה ב-3 דרגות גימור: "XL", "XLT", "XLT Premium".

דגמי "פורד טרנזיט קונקט" משמשים כמוניות בניו יורק ובהונג קונג.

## דורות

* דור ראשון יוצר בטורקיה, רומניה, ספרד בין השנים 2002–2013).
* דור שני - מיוצרת בספרד משנת 2012 ועד היום.

## תמונות


קובץ:2009 Ford Transit Connect T200 LX90 1.8 Front.jpg | "פורד טרנזיט קונקט", שנת 2009
קובץ:2009 Ford Transit Connect T200 LX90 1.8 Rear.jpg | "פורד טרנזיט קונקט", שנת 2009
קובץ:Ford transit connect.JPG | "פורד טרנזיט קונקט" - דור ראשון
קובץ:UPS Ford Transit Connect.jpg | "פורד טרנזיט קונקט" - דור ראשון
קובץ:VBK-Servicewagen im BHW.JPG| "פורד טרנזיט קונקט" - דור ראשון
קובץ:Ford Transit Connect Presidente Beer.png | "פורד טרנזיט קונקט" - דור ראשון
קובץ:PTTFordTransitConnect.JPG | "פורד טרנזיט קונקט" - דור ראשון
קובץ:DYLAN duty vehicle.JPG | "פורד טרנזיט קונקט" - דור שני
קובץ:Ford Transit Connect Solotech.jpg | "פורד טרנזיט קונקט" - דור שני
קובץ:Yvftn 2b (26825043400).jpg | "פורד טרנזיט קונקט" - דור שני (צולם בקולורדו)
קובץ:Ford Transit Connect BrightView.jpg | "פורד טרנזיט קונקט" - דור שני
קובץ: 2014 Ford Transit Connect (rear).jpg | "פורד טרנזיט קונקט" - דור שני, שנת 2014

### מוניות

קובץ:Ford Connect Taxi in Hong Kong 201604.jpg | "פורד טרנזיט קונקט" - דור שני, מונית ב-הונג קונג
קובץ:MTA Battery Pk 01.jpg | "פורד טרנזיט קונקט" - דור שני, מונית ב-ניו יורק
קובץ:NYC taxi of tomorrow 2014 NY Auto Show.jpg | "פורד טרנזיט קונקט" - שנת 2014, מונית ב-ניו יורק
קובץ:Pre-facelift Ford Transit Connect New York City yellow taxicab.jpg | "פורד טרנזיט קונקט" - דור שני, מונית ב-ניו יורק
קובץ:VL2017(Hong Kong Urban Taxi) 11-09-2018.jpg | "פורד טרנזיט קונקט" - דור שני, מונית
קובץ:Jumbo Taxi HA207(Hong Kong Urban Taxi) 01-10-2017.jpg | "פורד טרנזיט קונקט" - דור שני, מונית


## ראו גם
* פורד טרנזיט
* פורד אקונוליין
* פורד טרנזיט קסטום
* פורד טרנזיט קורייר
* פורד טרנזיט בס

## קישורים חיצוניים

## הערות שוליים

קטגוריה:דגמי מכוניות שהושקו ב-2002
קטגוריה:מכוניות מסחריות
קטגוריה:מוניות
טרנזיט קונקט
קטגוריה:כלי רכב המיוצרים בספרד
קטגוריה:כלי רכב המיוצרים ברומניה
קטגוריה:כלי רכב המיוצרים בטורקיה